KIRJALLINEN KYSYMYS E-0381/02 esittäjä(t): Isidoro Sánchez García (ELDR) neuvostolle. Marokkolaisten tomaattien maahantuonnin valvonta.



Virallinen lehti nro 277 E , 14/11/2002 s. 0040 - 0041



KIRJALLINEN KYSYMYS E-0381/02 esittäjä(t): Isidoro Sánchez García (ELDR) neuvostolle (20. helmikuuta 2002) Aihe: Marokkolaisten tomaattien maahantuonnin valvonta Teneriffan maanviljelijöiden ja karjanhoitajien yhdistyksen (Asaga) puheenjohtaja Fernando Jiménez pyysi äskettäin Espanjan maatalousministeriltä Miguel Arias Cañetelta, että Euroopan unioni valvoisi paremmin marokkolaisten tomaattien maahantuontia, koska puheenjohtaja Jiménezin mielestä valvonta jätetään järjestelmällisesti tekemättä, mistä aiheutuu kanarialaisille viljelijöille huomattavia markkinointi- ja hintaongelmia. Mitä mieltä neuvosto on tästä vaatimuksesta? Vastaus (22. heinäkuuta 2002) Neuvosto teki 24. tammikuuta 2000 päätöksen Euroopan yhteisöjen ja niiden jäsenvaltioiden sekä Marokon kuningaskunnan välistä assosiointia koskevan EuroVälimeri-sopimuksen tekemisestä Euroopan yhteisön ja Euroopan hiili- ja teräsyhteisön puolesta(1). Kyseinen sopimus tuli voimaan 1. maaliskuuta 2000. Sopimuksen liitteenä olevassa pöytäkirjassa N:o 1, joka koskee Marokosta peräisin olevien maataloustuotteiden tuontia yhteisöön koskevaa järjestelyä, olevan 1 artiklan 5 kohdassa esitetään tiettyjä määräyksiä tiettyjen tuotteiden, myös tomaattien, tariffikiintiöistä. Tomaattien osalta on lisäksi syytä palauttaa mieleen, että kyseisen pöytäkirjan 2 artiklan 6 kohdan mukaisten neuvottelujen päätteeksi yhteisö päätti kasvattaa yksipuolisesti Marokon osalta kiintiötä, joka vahvistettaisiin lopullisesti kaudelle 1. lokakuuta 200131. toukokuuta 2002, 168 757 tonniin (joista 150 676 tonnia on vahvistettu pöytäkirjassa ja 18 081 tonnia lisätty yksipuolisesti)(2). Mahdollisten häiriöiden välttämiseksi yhteisön tomaattimarkkinoilla Marokko on sitoutunut kyseisen sopimuksen puitteissa siihen, että sen kokonaisvienti ei ylitä edellä mainittua kokonaismäärää. Lisäksi on sovittu, että osa (12 081 tonnia) yksipuolisesta kiintiöstä avataan vain, jos Marokon kokonaisvienti kaudella 1. lokakuuta 200131. maaliskuuta 2002 ei ylitä 156 676 tonnia. Tähän saakka Marokko on noudattanut kyseisiä määriä. Jäsenvaltiot ilmoittavat viikoittain komissiolle kunakin viikkona yhteisön markkinoille tuodut määrät. Marokon viranomaiset ilmoittavat puolestaan myöskin viikoittain tomaattien vientiään yhteisöön koskevat luvut. Näin ollen komissiolla on verotuksen ja tulliliiton pääosaston valvontatoimenpiteiden lisäksi käytössään keinoja seurata päivittäin Marokosta tuotujen tomaattien määriä. On syytä ottaa huomioon, että tomaattien keskihinnat yhteisössä ovat olleet joulukuusta lähtien etuuskohteluun oikeutettujen tuotteiden tulohinnan alarajaa korkeammat. Tämä näyttää osoittavan, että tomaattien tuonnilla Marokosta ei ole haitallista vaikutusta hintoihin, joiden vaihtelut saattavat myös liittyä yhteisön tuotannon sisäisiin vaihteluihin. Näin ollen neuvosto katsoo, että on päästy kohtuulliseen ratkaisuun, mutta seuraa kuitenkin tarkkaavaisesti muun muassa kysyjän esiin ottamia ongelmia. (1) EYVL L 70, 18.3.2000, s. 1. (2) Ks. asetus (EY) N:o 2264/2001 (EYVL L 305, 22.11.2001, s. 20).